સ્પોટ્ર્સ ઑથોરિટી ઓફ ગુજરાતની ફૂટબોલ એકેડમીના હેડ કોચ સુનીત આઝાદ કહે છે, ‘ઑથોરિટીએ ગુજરાતના ફૂટબોલ ખેલાડીઓનું પરફોર્મન્સ સારું બને તે માટે મહત્ત્વનો નિર્ણય કરીને એક વિદેશી એક્સપર્ટને કોચ બનાવ્યા છે. તેમના અનુભવનો લાભ ગુજરાતના ખેલાડીઓને મળશે. ગુજરાતના બોય્ઝ ખેલાડીઓને એક વિદેશી મહિલા કોચિંગ આપે તેવું પહેલીવાર બની રહ્યું છે. સ્પેનના ફૂટબોલ એક્સપર્ટ લૂરી સરોચે ગુજરાતમાંથી જે ખેલાડીઓ પસંદ કરવામાં આવશે તેને એકાદ વર્ષ સુધી કોચિંગ આપશે અને ત્યાર બાદ આ અંગેનો નિર્ણય ઑથોરિટી દ્વારા લેવામાં આવશે. ગુજરાતના ફૂટબોલ ખેલાડીઓમાં ઉત્સાહ જોવા મળી રહ્યો છે. સરકાર અને ઑથોરિટીના સ્તર પર ગુજરાતમાં ફૂટબોલને પ્રોત્સાહન આપવા ખાસ રસ લેવામાં આવી રહ્યો છે.’